คือหนูท้องได้ 3สัปดากว่าๆ ได้เจอกับภาวะแท้งคุกคาม และได้แท้งโดยสมบูรณ์ในเวลาต่อมา และอยากทราบว่าจะ ต้องงดมีเพศสัมผัสนานเท่าไหร่ค่ะ และจะท้องได้อีกไหม..เด็กจะเป็นอะไรไหมค่ะ ครั้งต่อไป 😥
สวัสดีค่ะ โดยทั่วไปหากเป็นการแท้งสมบูรณ์ ไม่ได้ขูดมดลูก ควรงดการมีเพศสัมพันธ์อย่างน้อย 2 สัปดาห์และควรรีบหาวิธีคุมกำเนิดภายใน 2 สัปดาห์เช่นกัน เนื่องจากมีโอกาสที่จะตั้งครรภ์ต่อได้เร็วกว่าหลังคลอดทั่วไป โดยสามารถเลือกใช้วิธีคุมกำเนิดใดก็ได้ และควรเว้นระยะไป 1-3 เดือนก่อน จึงค่อยวางแผนเริ่มตั้งครรภ์อีกครั้งค่ะแต่หากได้มีการรักษาด้วยขูดมดลูก ควรงดการมีเพศสัมพันธ์อย่างน้อย 4 สัปดาห์และควรเว้นระยะการตั้งครรภ์ใหม่ออกไปอย่างน้อย 3 เดือนเมื่อครบ 3 เดือนแล้ว สามารถปล่อยให้มีตั้งครรภ์ได้อีก ไม่ได้มีผลต่อการเจริญเติบโตของเด็กในครรภ์ครั้งต่อๆ ไปค่ะ